  Майя Бывальцева «Единая Россия» партилэн праймеризаз тужгес трос куара люказы Россиысь Кун Думалэн тӧроезлэн воштӥсез Андрей Исаев, Удмуртиысь тӧролэн но кивалтэтлэн администрацизылэн кивалтӥсез Андрей Гальцин но Россиысь калык фронтлэн улосвыл штабезлэн огез кивалтӥсез Алексей Шепталин. 23-тӥ куартолэзе каръёслэн но ёросъёслэн кивалтӥсьёсынызы ортчем видеоконференциын куара сётонлы нырысетӥ йылпумъянъёсты шараяз элькун кивалтэтлэн тӧроез Виктор Савельев. Солэн верамезъя, нырысь-валысь куара сётонэ 8,8 процентэз бырйисьёс пыриськизы. Участокъёсы 100 сюрс пала адями вуиз. Одӥг мандатъем округъёсъя тужгес трос куара люказы Алексей Загребин но Валерий Бузилов. «Единая Россиялэн» нырысь-валысь куара сётонэз Удмуртиын каньылэн ортчиз. Но милем вань на мар бордын ужаны. Сое возьмато кура сётонлы нырысетӥ йылпумъянъёс. Куара сётонъя огъя нунал кыдёкын ӧвӧл ни. Солэсь азьло партилэн отчамез ортчоз. Соин ик ми вуоно быръёнъёсы пыриськон понна вань кужыммес люканы, умой ужъёсмес возьматыны кулэ», — пусйиз Виктор Савельев. Праймеризлы рос-прос йылпумъянъёс лэсьтозы 25-тӥ куартолэзе. Тодэ вайытом, 22-тӥ куартолэзе Удмуртиын улӥсьёс «Единая Россия» партилэсь Кун Думае депутатэ кандидатъёсыз понна нырысь-валысь куара сётонэ пыриськизы. Ӵектэмын вал кык бюллетень: одӥг мандатъем округъя но партилэн списокезъя. Тегъёс: ВикторСавельев быръёнъёс Россия ЕдинаяРоссия КунДума кивалтэт  